Još jedna predizborna kampanja za izbor poslanika za republički parlament kao glavni adut ima arhitektonska čuda u Beogradu.

Dok se Niš i jug Srbije guše u svakodnevnom preživljavanju, iščekivanju ekipa iz elektrodistribucije koje seku struju samo onima koji imaju dug do 5.000 dinara, politički pigmejci kako bi rekao moj drug, slikaju se sa liderima političkih stranaka koji iz Beograda dolaze samo kad je kampanja ili kad disciplinuju svoje stranačke podanike.

Redom, SRS, SNS, DS, SPS, LDP, NDS i koz kakve jos S partije za svoje predstavnike u Nišu imaju POLITIČKE POSLUŠNIKE koji odlaze u Beograd na klimanje glavom, koji se na listama POSTAVLJAJU za kandidate za narodne poslanike i kojima je činjenica da su iz Niša ili nekog drugog grada južne Srbije samo odličan osnov za podizanje poslaničkih dnevnica.

Odgvornost takvih predstavnika Beogradskih političkih stranaka u Nišu prema građanima NE POSTOJI.

I, tako građani, recimo Niša, slepo glasaju za Beograde na vodi, Tornjeve na vodi i još kakva arhitektonska čuda, dok se u Nišu čekaju redovi kod vulkanizera zbog krivih felni.

Takozvani lideri navedenih partija u Nišu ne bi dobili ni po 100 glasova da ispred njihovih imena ne stoje Vučići, Dačići, Tadići i koje kakvi "politički spasioci" i oni to odlično znaju, zato i ćute!

Takva politička struktura političara u Nišu koja više i ne vezuje pertle, neće nikada doneti napredak Nišu, ni jugu Srbije.

Kada političari svoj odnos sa centralama stranaka budu gradili na osnovu uporišta u biračkom telu u gradu iz koga dolaze, i to zbog rezultata koje su napravili radeći za građane svoje građane, tada će zaslužiti moje poštovanje i glas.

Do tada gospodo, glavni projekat za razvoj Niša biće "Beogradi na vodi".